**Paskaidrojuma raksts**

**Madonas novada pašvaldības 2022. gada 31. maija**

**saistošajiem noteikumiem Nr. 16**

**“Par sabiedrisko kārtību Madonas novada pašvaldības teritorijā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss projekta satura izklāsts | Saistošie noteikumi izdoti saskaņā ar likuma “Par pašvaldībām” 43.panta pirmās daļas 4. un 9.punktu, kas nosaka, ka *“dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, šādos jautājumos: par sabiedrisko kārtību; par pašvaldības teritorijas labiekārtošanu, zaļumstādījumu uzturēšanu un aizsardzību.”*  Saistošie noteikumi nosaka aizliegumus un ierobežojumus Madonas novada pašvaldības teritorijā, kuru mērķis ir nodrošināt sabiedrisko kārtību Madonas novada pašvaldības teritorijā, un administratīvo atbildību par šo aizliegumu un ierobežojumu neievērošanu. |
| 1. Saistošo noteikumu projekta nepieciešamības pamatojums | Šobrīd saskaņā ar Administratīvo teritoriju un apdzīvoto vietu likuma pārejas noteikumu 17. punktu, kas nosaka, ka “*līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi,*” Madonas novada pašvaldības teritorijā sabiedriskā kartība tiek nodrošināta saskaņā ar līdz 2021.gada pašvaldību velēšanām pastāvējušo pašvaldību saistošajiem noteikumu. Administratīvo teritoriju un apdzīvoto vietu likuma pārejas noteikumu 17. punkts arī paredz, ka *“2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus”*. Ņemot vērā minēto, ir nepieciešams pieņemt jaunus saistošos noteikumus, kas reglamentē sabiedrisko kārtību Madonas novada pašvaldības teritorijā, lai efektīvi nodrošinātu sabiedrisko kartību Madonas novada pašvaldības teritorijā. |
| 1. Informācija par plānoto projekta ietekmi uz pašvaldības budžetu | Par saistošajos noteikumos noteikto aizliegumu un ierobežojumu pārkāpšanu samaksātais naudas sods tie ieskaitīts Madonas novada pašvaldības budžetā. |
| 1. Informācija par plānoto saistošo noteikumu projekta ietekmi uz uzņēmējdarbības vidi pašvaldības teritorijā | Nav tiešas ietekmes. |
| 1. Informācija par administratīvajām procedūrām | Administratīvā pārkāpuma procesu par saistošo noteikumu pārkāpumiem līdz administratīvā pārkāpuma lietas izskatīšanai veic Madonas novada pašvaldības kārtībnieki. Administratīvā pārkāpuma lietu izskata Madonas novada pašvaldības Administratīvā komisija. |
| 1. Informācija par konsultācijām ar privātpersonām | Nav notikušas. |

|  |  |
| --- | --- |
| Domes priekšsēdētājs | A.Lungevičs |
|  |  |